**ДОГОВОР ЗА ПОКУПКО-ПРОДАЖБА НА ФИНАНСОВИ ИНСТРУМЕНТИ**

Днес, 28.09.2021 год., в гр. София, между:

**„ТИБИЕЛ“ ЕООД,** със седалище и адрес на управление: гр. Перник, ПЛОЩАД СВЕТИ ИВАН РИЛСКИ № 1 вписано в Търговския регистър с ЕИК 106588084 , представлявано от Управителя Димитър Йорданов Иванов, (**ПРОДАВАЧ**)

и

**„Гранд Енерджи Дистрибюшън“ ЕООД,** със седалище и адрес на управление в гр. София 1360, ул. р-н Връбница, жк. Индустриална зона Орион, ул. 3020 No 34, ет.4, с ЕИК: 201208860, представлявано от Управителя си Илия Владимиров Йорданов (**КУПУВАЧ**)

се сключи настоящия договор, като страните се споразумяха за следното:

1. **ПРЕДМЕТ И ЦЕНА НА ДОГОВОРА**

Чл. 1. **„ТИБИЕЛ“ ЕООД** продава на **„Гранд Енерджи Дистрибюшън“ ЕООД** 22000 EUAs (двадесет и две хиляди) тона обичайни квоти за емисии на парникови газове, издадени в съответствие с Европейската схема за търговия, собственост на „ТИБИЕЛ“ ЕООД, съхранявани по търговска партида на „ТИБИЕЛ“ ЕООД в Националния регистър за търговия с квоти за емисии на парникови газове.

Чл. 2. **„Гранд Енерджи Дистрибюшън“ ЕООД** купува описаните в чл. 1 на настоящия договор финансови инструменти при посочените условия на цена от 52.00 EUR (без включено ДДС) за тон обичайна квота или 1,144,000.00 (един милион сто четиридесет и четири хиляди) EUR (без ДДС).

1. **ПРАВА И ЗАДЪЛЖЕНИЯ НА СТРАНИТЕ**

Чл. 3. /1/ ПРОДАВАЧЪТ се задължава да прехвърли собствеността върху описаните в чл. 1 финансови инструменти, свободни от противопоставими на КУПУВАЧА по настоящия договор права от трети лица*.*

/2/ ПРОДАВАЧЪТ се задължава да прехвърли гореописаните финансови инструменти по посочената от избрания от двете страни инвестиционен посредник партида в Националния регистър за търговия с квоти за емисии на парникови газове в срок до 30.09.2021 год.

Чл. 4. ПРОДАВАЧЪТ и КУПУВАЧЪТ се задължават да не предоставят информация по клаузите на договора на трети лица.

Чл. 5. Извършеното разпореждане с безналични финансови инструменти ще има действие от момента на заверката им от страна на избрания инвестиционен посредник по сметката в регистъра за търговия с квоти за емисии на парникови газове, изрично посочена в договора с инвестиционния посредник.

1. **СРОК И НАЧИН НА ПЛАЩАНЕ НА ЦЕНАТА**

Чл. 6. **„Гранд Енерджи Дистрибюшън“ ЕООД** се задължава да заплати сумата по чл. 2 от настоящия договор в срок от 6 месеца от датата на неговото подписване по посочена от ПРОДАВАЧА банкова сметка или чрез прихващане с насрещни задължения.

Чл. 7. За целите на разплащането СТРАНИТЕ няма да ползват услугите на инвестиционния посредник.

**IV. СРОК И НАЧИН НА ПРЕКРАТЯВАНЕ НА ДОГОВОРА**

Чл. 8. /1/ Настоящият договор влиза в сила и обвързва страните от момента на неговото подписване.

/2/ Договорът прекратява действието си при условие, че в срок до 30.09.2021 год. финансовите инструменти не са прехвърлени в съответствие с чл. 3 и съответно чл. 6 по-горе.

/3/ Договорът може да бъде прекратен и по взаимно съгласие на страните, изразено писмено.

Чл. 9. Страните се задължават незабавно да изберат и сключат съответния договор с инвестиционен посредник, който да извърши сделката.

1. **ОБЩИ РАЗПОРЕДБИ**

Чл. 10. При забава на изпълнението но задълженията неизправната страна дължи неустойка в размер на 0.05% от уговорената по настоящия договор сума за всеки просрочен ден, но не повече от 5% от сумата по чл. 2.

Чл. 11. Настоящият договор може да бъде изменян или прекратен по съгласие между страните, изразено в писмена форма.

Чл. 12. Споровете между страните по настоящия договор ще се уреждат по взаимно съгласие, а при невъзможност за постигане на такова – съобразно законодателството на Република България.

Чл. 13. Настоящият договор се подписа в три еднообразни екземпляра – по един за всяка от страните, както и един за избрания от тях инвестиционен посредник.

**За ПРОДАВАЧА: За КУПУВАЧА:**

………………………….. …………………………

/ Димитър Иванов / / Илия Йорданов /