**В ДОКЛАДА ЗА ДЕЙНОСТТА**

**ВАЖНИ СЪБИТИЯ, НАСТАПИЛИ СЛЕД ДАТАТА, КЪМ КОЯТО Е СЪСТАВЕН ГОДИШНИЯ ФИНАНСОВ ОТЧЕТ**

След датата, към която е съставен годишния финансов отчет за 2019 г., няма настъпили важни събития, с изключение на извънредното положение, въведено в страната във връзка с пандемията от COVID-19, което представлява съществено некоригиращо събитие по смисъла на СС 10 - Събития, настъпили след датата на годишния финансов отчет.

Епидемията от коронавируса стартира от Китай в края на 2019 година и се разпространи бързо по целия свят. В България първите положителни проби бяха потвърдени на 8 март 2020 г. и впоследствие с решение на Парламента на 13 март 2020 г. беше въведено извънредното положение, което доведе до нарушаване на нормалната социална и икономическа обстановка в страната и даде отражение на почти всички стопански субекти чрез въведените строги противоепидемични мерки и ограничения. Поради непредсказуемата динамика на процесите и събитията във връзка с COVID-19, обхватът и ефектите върху бизнеса на дружеството е сложно и практически невъзможно да бъдат оценени на този етап от ръководството, което полага усилия и предприема мерки и действия за справяне с извънредната ситуация и сътресенията в социалния и икономическия живот в страната.

Имайки предвид настъпилата финансова криза, която вече оказва влияние и върху българската икономика, ръководството адаптира своята дейност към настоящата икономическа обстановка. То полага усилия да развива успешно бизнеса и да смекчи последиците от кризата върху крайните резултати и финансовото състояние на дружеството.

Дружеството разполага с неголям кръг от финансови инструменти, предимно парични средства, търговски вземания и задължения и получени банкови заеми в български левове и евро.

Във връзка с получените банкови заеми дружеството е изложено на ликвиден риск, тъй като трябва да разполага с достатъчно парични средства към договорните дати на погасяване на главницата и изплащане на дължимите лихви по заемите. За целта ръководството на дружеството следи ритмичността на събиране на вземанията си от клиенти и другите постъпления от дейността, което гарантира достатъчна наличност от парични средства за посрещане на предстоящи плащания.

**Стратегия за пазарно развитие:**

* Задоволяване в максимална степен потребностите на основните потребителски сегменти;
* Предлагане на конкурентни цени;
* Бизнес сътрудничество;
* Поддържане на пазарно лидерство.

**Стратегия на вътрешно развитие**:

* Оптимизиране на оперативните разходи;
* Увеличаване производителността и рентабилността на труда;
* Повишаване квалификацията на работниците и служителите;
* Изграждане на екип от високо квалифицирани и мотивирани специалисти;
* Поддържане на финансова стабилност, постигната чрез балансиран ръст на приходите.

В дружеството има разработени политики, свързани със стратегически и тактически маркетинг. В стратегическия маркетинг водещи са продукта и целевите групи, за които е предназначен. Тактическият маркетинг засяга цената, позиционирането и промоционалните дейности.

**Стратегически маркетинг**

* Познаване на клиентите/ целевата аудитория;
* Познаване в детайли характеристиките на продуктите;
* Мониторинг на конкуренцията и конкурентните оферти.

**Тактически маркетинг**

* Реклама и промоции;
* Обхват и позициониране на продажбите;
* Интернет маркетинг;
* Ценообразуване;
* Дистрибуционна практика;
* Управление на връзките с клиенти.

**Продуктова политика**

* Високо качество на произвежданите продукти;
* Използване на суровини и материали с доказано качество;
* Осъществяване на кръстосани продажби;
* Стриктно спазване сроковете за изпълнение.

**Пласментна политика**

* Преки канали за реализация;
* Присъствие на потребителски и индустриален сегмент;
* Присъствие на основните пазарни сегменти: търговски.

**Договорна политика**

* Дългосрочно договаряне с клиенти;
* Дългосрочно договаряне с доставчици;
* Договори със стимули към постоянните клиенти;
* Договори, обвързани със защитни клаузи.

**Ценова политика**

* Следящи конкуренцията цени;
* Използване на "Пазарно-ориентиеран метод на ценообразуване";
* Преференциални цени за контрагенти с дългосрочна договореност;
* Система на отстъпки за количества;
* Гъвкавост на разплащанията.

**Кадрова политика**

* Поддържане на оптимална структура на персонала;
* Принцип на съвместяване на длъжности;
* Поддържане на висока квалификация на наетите служители;
* Поддържане на коректни отношения с персонала и създаване на персонал, способен да работи за целите на дружеството.

**Социална политика**

* Насърчаване на социалния статус на работещите в дружеството;
* Подобряване условията на труд;
* Стимулираща система за производствения персонал;
* Фирмени ценности и традиции.

**Екологична политика**

* Прилагане на мерки за техническо подобрение, осигуряващо съответствие с екологичното законодателство;
* Предотвратяване и намаляване на риска за човешкото здраве чрез създаване на безопасни условия на труд.

**Инвестиционна политика**

* Стратегически хоризонт на инвестициите;
* Модернизиране и степен на обновяване на материалната база.

При очертаване на перспективите и насоките в бъдещото развитие на дружеството във всички случаи ръководството ще следва политики и процедури, които са в унисон с въведените в страната мерки и ограничения във връзка с пандемията от COVID-19 като проявява гъвкавост и преоценка на управленските стратегии, инвестиционната програма, фирмените политики, в т.ч. политиките, свързани с персонала с оглед оптимизация на разходите, непрекъсваемост на процесите, стабилитет на приходите, обслужване на задълженията и контрол върху ликвидността. В тази връзка ръководството на дружеството счита, че на този етап няма индикации за значително повлияване на принципа-предположение за действащо предприятие в резултат на пандемията от COVID-19.

**В ОПОВЕСТЯВАНИЯТА**

**4.1. Събития, настъпили след датата на годишния финансов отчет**

Между датата на годишния финансов отчет и датата на одобрението му за публикуване не са възникнали коригиращи и некоригиращи събития, от които да възникнат специални оповестявания съгласно изискванията на Счетоводен стандарт 10, с изключение на извънредното положение, въведено в страната във връзка с пандемията от новия коронавирус (COVID-19), което представлява съществено некоригиращо събитие по смисъла на СС 10 - Събития, настъпили след датата на годишния финансов отчет.

В началото на март 2020 г. в страната се проявява пандемия от инфекциозно заболяване, причинено  от  COVID-19. Епидемията от коронавируса стартира от Китай в края на 2019 година и бързо се разпространи из целия свят. На 11 март Световната здравна организация обяви наличието на пандемия от коронавирус. На 13 март с Решение на Народното събрание е обявено извънредно положение, а на 24 март влиза в сила  Закон за  мерките и действията по време на извънредното положение.  С последния закон се въвеждат редица извънредни мерки, касаещи бизнеса като удължаване и прекъсване на административни срокове; удължаване срока за действие на административни актове; спиране на процесуални срокове и на сроковете за погасителна давност; промени в трудовото  законодателство, отнасящи  се до нови режими на работно време; преустановяване на работата и ползване на отпуски и други. Очакват се и други законодателни промени с цел смекчаване ефектите от влиянието на пандемията и нормализиране на социално- икономическата обстановка.

 Поради разпространение на COVID-19, в световен мащаб се появиха затруднения в бизнеса и икономическата дейност на редица предприятия и цели отрасли. Пандемията предизвика чувствително намаляване на икономическата активност и в нашата страна и породи значителна неизвестност за тренда на процесите в макроикономиката през 2020 година и след това. Наложени са строги противоепидемични мерки и ограничения, които водят до нарушаване на нормалната икономическа дейност почти на всички стопански субекти в страната. В тази връзка ръководството на дружеството предприе спешни мерки и действия за идентифициране на евентуални рискове и несигурности, наличие на неблагоприятни последствия и евентуална оценка на потенциалния им ефект върху бизнеса и бъдещото развитие на дружеството. За целта ръководството насочи своите усилия към широкообхватен преглед и анализ на дейността, в т.ч. финансов анализ на икономическите показатели и параметри, на възможностите за обезпечаване изпълнението на договорите, в т.ч. анализ на ресурсната обезпеченост, възможностите за обслужване на заемите и изпълняване на условията по тях; оценка на поетите ангажименти; оценка на рисковете, в т.ч. кредитен риск, ликвиден риск, риска на паричния поток, както и рисковете, свързани с продуктите и пазарите; преразглеждане на следваните политики, свързани с бизнес стратегията и тактиката на управленско поведение, договорните политики с клиенти и доставчици, инвестиционните политики, политиките, свързани с персонала с оглед набелязване на конкретни стъпки и действия за справяне с извънредната ситуация в условията на съблюдаване и спазване на въведените мерки и ограничения.

Поради непредсказуемата динамика на COVID-19 и динамичните мерки, предприемани от държавните власти, обхватът и ефектите върху бизнеса е сложно и практически невъзможно да бъдат оценени с точност на този етап, в резултат на което ръководството на дружеството не е в състояние да направи количествена и качествена оценка на потенциалното влияние на коронавирусната пандемия върху бъдещото финансово състояние и резултатите от дейността му.

* 1. **Действащо предприятие**

Ръководството на дружеството е извършило оценка на приложимостта на принципа-предположение за действащо предприятие, като фундаментален принцип при изготвянето на финансовия отчет. Тази оценка обхваща периода до 31.12.2019 г. и поне 12 месеца занапред. На базата на тази оценка ръководството на дружеството счита, че не са налице фактори и/или събития, които да показват съмнения относно прилагането на този принцип като база за изготвяне на финансовия отчет.

Ръководството на дружеството счита, че на този етап няма индикации за значително повлияване на принципа –предположение за действащо предприятие в резултат на пандемията от COVID-19.

Ръководството счита, че дружеството е действащо предприятие и ще остане такова, няма планове и намерения за преустановяване на дейността в предвидимо бъдеще.