**ДОГОВОР**

**№ 43 /2020 г.**

Днес, ………………….., в гр. Перник, Република България, се подписа настоящият договор между:

**“ТБД – ТОВАРНИ ПРЕВОЗИ” ЕАД**, със седалище и адрес на управление: гр. Перник, п.к.2300, площад „Свети Иван Рилски“ № 1, регистрирано в Търговския регистър при Агенцията по вписванията с ЕИК 202895069, представлявано от **Изпълнителния директор Нели Валериева Петрова,** наричано по-долу **“ПРЕВОЗВАЧ”**

**и**

**„ТИБИЕЛ“ ЕООД,** със седалище и адрес на управление гр. Перник, площад „Свети Иван Рилски“ № 1 , регистрирано в Търговския регистър при Агенцията по вписванията с ЕИК 106588084 представлявано от **Управителя Димитър Йорданов Иванов**, наричано по-долу **“КЛИЕНТ”**,

Се сключи настоящия договор, като страните се споразумяха за следното:

**І. ПРЕДМЕТ НА ДОГОВОРА**

**Чл. 1.** **С настоящия договор се уреждат:**

**(1)** Реда и начина за формиране на основните превозни цени и условията на прилагането им при превоз на товари, предоставени от **КЛИЕНТА** на **ПРЕВОЗВАЧА.**

**(2)** Начина на заплащане на основните превозни цени, цените за допълнителни услуги и ползване на договорените тарифни условия, при спазване изискванията на приложимите действащи нормативни актове в Р. България и вътрешните разпоредби на **ПРЕВОЗВАЧА**, свързани с превозите.

**ІI. ПРАВА И ЗАДЪЛЖЕНИЯ НА ПРЕВОЗВАЧА.**

**Чл.2. ПРЕВОЗВАЧЪТ** извършва приемане, обработка и превоз на товари, съгласно утвърден месечен график за движение на влаковете.

**Чл.3(1)** **ПРЕВОЗВАЧЪТ** има право да получи възнаграждение за извършените (извършваните) от него превози (превоз) на товарите, според условията и в сроковете, предвидени в настоящия договор.

**(2)** **ПРЕВОЗВАЧЪТ** има право на допълнително възнаграждение, в случай че **КЛИЕНТЪТ** изисква пренасочване на товара, ако това изискване не е в противоречие със съществуващите вътрешни нормативни актове и/или международни спогодби.

**Чл.4.** **ПРЕВОЗВАЧЪТ** съгласува с **КЛИЕНТА** всеки нов месечен график за движение на товарни влакове **от АЛДОМИРОВЦИ – Маневрен район БЕЛИ БРЕГ до гара ЛЮБЕНОВО ПРЕДАВАТЕЛНА** до **15 /петнадесето/ число** на всеки месец, предхождащ месеца на заявката.

**Чл.5.** **ПРЕВОЗВАЧЪТ** носи отговорност за опазването на товара от момента на приемането му за превоз или на съхранение до предаването му на получателя.

**Чл.6.** Когато транспортната опаковка е неподходяща, **ПРЕВОЗВАЧЪТ** може да приеме товара, при условие че **КЛИЕНТЪТ** заяви писмено, че вредите, които биха настъпили, са за негова сметка.

**Чл.7.** **ПРЕВОЗВАЧЪТ** се задължава да изготвя на **КЛИЕНТА**, фактура до 5 /пет/ дни от датата на възникване на данъчното събитие, както следва:

**(1)** **фактури за извършени превози**, ведно с оригиналните товарителници – за изпращача, получателя, респ. дубликата от товарителниците към съответните фактури;

**(2)** **опис-сметки, които съдържат:**

* името и адреса на превозвача;
* мястото и датата на приемане на товара за превоз, отправна гара;
* мястото на доставянето на товара, получаваща гара;
* наименованието на вида на товара и вида на опаковката, а за опасните товари – тяхното общоприето наименование, кодов номер по NHM;
* тара/нетно тегло (или изразеното по друг начин количество на товара);
* номер на вагона/ите;
* превозната цена, допълнителните разходи, митата и други разноски (в случай, че са приложими), които възникват от момента на сключването на договора до доставянето на товара.

**ІІI. ПРАВА И ЗАДЪЛЖЕНИЯ НА КЛИЕНТА.**

**Чл.8.** Носи отговорност за опазването на товара от момента на приемането му, до предаването му на **ПРЕВОЗВАЧА.**

**Чл.9.** **(1)** **КЛИЕНТЪТ** се задължава да натовари стоката подходящо за съответния вид вагон.

**(2)** **КЛИЕНТЪТ** се задължава да натовари товара със свои средства и за своя сметка, като спази нормите за (осово и брутно) натоварване.

**(3)** **КЛИЕНТЪТ** се задължава да приложи към транспортните документи и всички необходими документи, отнасящи се до товара и да ги предаде на **ПРЕВОЗВАЧА** преди началото на превоза.

**(4)** Всички разходи, причинени от неправилно попълнени от **КЛИЕНТА** превозвани транспортни документи, се поемат от **КЛИЕНТА.**

**(5)** **КЛИЕНТЪТ** се задължава да предупреди **ПРЕВОЗВАЧА** и да обяви изрично всички специални товари – опасни, извънгабаритни и др.

**Чл.10.** Заявява влаковете за всеки календарен месец на **ПРЕВОЗВАЧА** **до 15 /петнадесето/ число на предходния месец.**

**Чл.11.** Осигурява пълни вагони за всеки редовен влак, в съответствие с утвърдения месечен график съгласно **чл. 10** от настоящия договор.

**Чл.12.** Заявява извънреден влак до 9.00 часа в деня предхождащ деня за движение на извънреден влак на факс 02/8904222 или на електронна поща [oup@tbd-tp.bg](mailto:oup@tbd-tp.bg)

**Чл.13.** Заявява отмяна на редовен влак съгласно **чл.10** от настоящия договор до 9.00 часа в деня предхождащ деня за движение на редовен влак на факс 02/8904222 или на електронна поща: [oup@tbd-tp.bg](mailto:oup@tbd-tp.bg).

**Чл.14.** Промяна в Графика за движение на влаковете и/или броя на вагоните във влак може да се извършва само при предварително съгласуване с **ПРЕВОЗВАЧА** до 9.00 часа в деня **предхождащ деня** **за движение на влак** съгласно чл.10, чл.11 и чл.12 от настоящия договор на факс 02/8904222 или на електронна поща: [oup@tbd-tp.bg](mailto:oup@tbd-tp.bg).

**ІV. ЦЕНИ И НАЧИН НА ПЛАЩАНЕ**

**Чл.15.** **(1)** Превозите ще се осъществяват по следната схема: натоварени в Бели брег вагони се отвозват пълни до гара Любеново предавателна („Брикел“ АД), след повтоторно натоварване са отвозват за разтоварване в гара Перник разпределителна или гара Голямо село. От гара Голямо село празни вагони се подават за ново натоварване в гара Бели брег. При така описаната схема, по настоящия договор **КЛИЕНТЪТ** ще зплаща следните цени:

(2) За пълното движение по релацията: **АЛДОМИРОВЦИ – Маневрен район БЕЛИ БРЕГ – гара ЛЮБЕНОВО ПРЕДАВАТЕЛНА,** ще се прилага превозна цена, в размер на **6,00 евро/тон, без ДДС.**

**(3)** За празното движение **от гара Голямо село до гара Алдомировци Маневрен район Бели брег,** ще се прилага превозна цена в размер на **52,92 евро на вагон, без ДДС.**

**Чл.16. КЛИЕНТЪТ** заплаща допълнително по **1 евро,** без ДДС за превозен документ (товарителница) за всеки влак.

**Чл.17. КЛИЕНТЪТ** заплаща допълнително по **1 евро,** без ДДС за попълване на товарителница и съпътстващите я документи.

**Чл.18. КЛИЕНТЪТ** заплаща допълнително такса маневра за композиране, разкомпозиране, подаване в индустриалния клон и допълнителна маневра, в размер на:

* в отправната **гара** **АЛДОМИРОВЦИ – Маневрен район БЕЛИ БРЕГ** – **8,00 евро без ДДС на пълен вагон;**
* в получаващата **гара ЛЮБЕНОВО ПРЕДАВАТЕЛНА – 4,00 евро без ДДС на пълен вагон.**

**Чл.19. (1) КЛИЕНТЪТ** заплаща допълнително за всеки влак назначен съгласно **чл. 12** от договора, както следва:

**(2)** За участъка **гара Алдомировци - Маневрен район Бели Брег – гара Любеново предавателна –** в размер на **330,36лева на влак, без ДДС;**

**(3)** За участъка **гара Голямо село до гара** **гара Алдомировци – Маневрен район Бели Брег –** в размер на **150,18 лева на влак, без ДДС;**

**(4)** За превоз на изолиран локомотив в участъка **гара Вакарел – гара Волуяк** **51,07** **лева на влак, без ДДС.**

**Чл.20. (1) КЛИЕНТЪТ** заплаща допълнително такса за всеки не движен редовен влак съгласно чл. 13. от договора и в съответствие с Референтния документ на железопътната мрежа, както следва:

**(2)** За участъка **гара Алдомировци – Маневрен район Бели Брег – гара Любеново предавателна –** в размер на **648,16 лева на влак, без ДДС;**

**(3)** За участъка **гара Голямо село до гара** **гара Алдомировци – Маневрен район Бели Брег –** в размер на **290,31 лева на влак, без ДДС;**

**(4)** За превоз на изолиран локомотивв участъка **гара Вакарел – гара Волуяк** **93,47.лева на влак, без ДДС.**

**Чл.21.** Формираната, съгласно този договор единична цена (тарифна ставка) се закръглява с точност два знака след десетичната запетая.

**Чл.22.** Закръгляването на нетната маса на всеки вагон се извършва поотделно на 100 кг.

**Чл.23.** **КЛИЕНТЪТ** се задължава да заплаща стойността по издадените фактури в срок до 50 (петдесет) календарни дни от дата на фактурата,по разплащателна сметка на **ПРЕВОЗВАЧА**: **IBAN BG 42 UNCR 7000 1522 4568 00, BIC код: UNCRBGSF в Уникредит Булбанк.**

**Чл.24.** **ПРЕВОЗВАЧЪТ** изготвя фактура до 5 /пет/ дни от датата на възникване на данъчното събитие.

**V ОТГОВОРНОСТИ И САНКЦИИ**

**Чл.25.** **(1)** При закъснение в плащанията, уговорени в настоящия договор, **КЛИЕНТЪТ** дължи лихва за забава в размер на законната лихва върху дължимата (незаплатена) цена за всеки просрочен ден, считано от датата на просрочие до датата на окончателното й заплащане.

**(2)** Началният момент, от който се изчислява лихвата, е денят след изтичане на срока по чл. 23от настоящия договор, а крайният момент – денят, в който дължимата цена постъпи по банковата сметка на **ПРЕВОЗВАЧА.** Последният ден не се включва при изчисляване на лихвата.

**(3)** В случай, че **КЛИЕНТЪТ** не плати дължимата цена в уговорените срокове и след изтичане на срока по **чл. 23** от настоящия договор, **ПРЕВОЗВАЧЪТ** има право да спре изпълнението на задълженията си по договора, като отправи 15-дневно писмено уведомление до **КЛИЕНТА** чрез писмо, изпратено по факс/имейл.

**Чл.26.** **(1)** **ПРЕВОЗВАЧЪТ** не носи отговорност за неизпълнението или неточното изпълнение на задълженията си по настоящия договор, когато същото се дължи на извършвани планови или извънредни ремонти по железопътната инфраструктура. **ПРЕВОЗВАЧЪТ** се задължава незабавно след получаване на информация от ДП „НК ЖИ“ да информира **КЛИЕНТА** за извършването на планови и аварийни ремонти по железопътната мрежа.

**(2)** При прекъсване на железопътното движение в даден участък по вина на ДП „НК ЖИ“, в т.ч. аварийни и планови ремонти на железния път, и при определени специални цени на тон, на вагон или на влак, същите се договарят отново, в зависимост от тарифното разстояние и разстоянието по най-късия обиколен маршрут.

**Чл.27.** **(1)** **ПРЕВОЗВАЧЪТ** не отговаря за неизпълнението на договора, причинено от непреодолима сила. Непреодолимата сила (форсмажор) е непредвидено или непредотвратимо събитие от извънреден характер, възникнало след сключване на договора, по смисъла на чл. 306, ал. 2 от Търговския закон.

**(2)** В случай, че **ПРЕВОЗВАЧЪТ** не може да изпълни задълженията си по договора, поради форсмажор, същият се задължава в петдневен срок от възникване на събитието да уведоми **КЛИЕНТА** в какво се състои непреодолимата сила и какви са възможните последици от нея за неизпълнението на договора, както и за изменението на договорените цени, съгласно чл. 15 от настоящия договор.

**VI. ПОДСЪДНОСТ. ПРИЛОЖИМО ПРАВО**

**Чл.28.** Всички спорове, породени от този договор и отнасящи се до него, включително спорове, породени или отнасящи се до неговото тълкуване, недействителност, изпълнение или прекратяване, както и споровете за попълването на празноти или приспособяването му към нововъзникнали обстоятелства, ще бъдат решени от страните чрез преговори, а при невъзможност да бъде постигнато споразумение - по съдебен ред пред компетентния съд в Р. България.

**VII. ОБЩИ ПОЛОЖЕНИЯ**

**Чл.29.** Страните се задължават да доведат до знанието на своите служители условията на този договор, както и да осигурят неговото изпълнение.

**Чл.30.** **КЛИЕНТЪТ** се задължава да не прехвърля или предоставя правата си по този договор на трети лица по какъвто и да било начин.

**Чл.31.** Страните се договарят адресите им за кореспонденция да бъдат както следва:

1. **За** **ПРЕВОЗВАЧА**:

**E-mail:** [**oup@tbd-tp.bg**](mailto:oup@tbd-tp.bg)**; факс 02/8904222; тел. 0896 880 605**

1. **За** **КЛИЕНТА**:

**Е-mail:** [**tbl\_ood@mail.bg**](mailto:tbl_ood@mail.bg) **тел. ……………………………………..**

**VIII. СРОК НА ДОГОВОРА**

**Чл.32.** Настоящият договор влиза в сила **от 01.06.2020 год. до 31.12.2020 год.** Договорът може да бъде променян при взаимно съгласие на страните, изразено писмено със сключването на допълнително споразумение- анекс към него.

**IХ. ЗАКЛЮЧИТЕЛНИ РАЗПОРЕДБИ**

**Чл.33.** **(1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора **(„конфиденциална информация“).** Конфиденциална информация включва, без да се ограничава до: обстоятелства, свързани с търговската дейност, техническите процеси. Не се смята за конфиденциална информацията, касаеща стойността и предмета на този договор, с оглед бъдещо позоваване на придобит професионален опит от Изпълнителя. Конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(2)** Не се счита за нарушение на задълженията за неразкриване на конфиденциална информация, когато:

а/ Информацията е станала или става публично достъпна, без нарушаване на този договор от която и да е от страните.

б/ Информацията се изисква по силата на закон, приложим спрямо която и да е от страните.

в/ Предоставянето на информацията се изисква от регулаторен или друг компетентен орган и съответната страна е длъжна да изпълни такова изискване. В случаите по точки „б“ или „в“ страната, която следва да предостави информацията, уведомява незабавно другата страна по договора.

**(3)** Задълженията за конфиденциалност се отнасят до съответната страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната страна отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация остават в сила и след прекратяване на договора на каквото и да е основание.

**Чл.34.** . Всяка от страните по договора може да го прекрати с писмено предизвестие със срок от 30-календарни дни, отправено до насрещната страна. Прекратяването на договора не освобождава страните от задълженията им, възникнали по време на действието му, както и от съответните лихви и разноски по събирането на вземанията до окончателното им погасяване.

**Чл.35.** Договорът се състои от 5 /пет/ страници и се изготви и подписа в два еднообразни екземпляра, по един за всяка от страните.

**ЗА „тбд – тОВАРНИ пРЕВОЗИ” еад: ЗА „ТИБИЕЛ“ ЕООД:**

..................................... ……....................................

**НЕЛИ ВАЛЕРИЕВА ПЕТРОВА ДИМИТЪР ИВАНОВ**

*Изпълнителен директор УПРАВИТЕЛ*