Д О Г О В О Р

Днес 02.06.2014 г., се сключи настоящият договор между:

**„ТИБИЕЛ“ ЕООД**, вписано в Търговския регистър към Агенция по вписванията с **ЕИК: 106588084** , със седалище и адрес на управление: гр. Перник, площад „Св. Иван Рилски“ №1, представлявано от управителя Димитър Йорданов Иванов, наричано по-долу за краткост **„ВЪЗЛОЖИТЕЛ”**

и

**„МОНИКС ТРАНС” ЕООД**, вписано в Търговския регистър към Агенция по вписванията с **ЕИК: 202821414**, със седалище и адрес на управление: област Кюстендил, община Кюстендил, с. Копиловци, ул. „Васил Левски“ №2, представлявано от управителя Светослава Руменова Александрова, наричано по-долу за краткост **„ИЗПЪЛНИТЕЛ”**

Страните се споразумяха за следното:

**I. ПРЕДМЕТ НА ДОГОВОРА.**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши изкопаване на минерален продукт, съгласно утвърден работен режим на работа за месеца срещу възнаграждение.

**Чл.2.** Работите, предмет на договора се извършват от ИЗПЪЛНИТЕЛЯ с негова машина, а именно: **колесен Багер CASE 688** **и верижен багер ЕО 4525 А (кофа 1.5м3)**.

**Чл.3.** Горивото необходимо за изпълнение на възложената с договора услуга е за сметка на ИЗПЪЛНИТЕЛЯ.

**Чл.4.** Възлагането на работата по чл.1 се извършва при зададени:

- място и режим на работа;

- обем на изкопни работи;

- вида и количеството на спомагателната техника;

- площадките на паркирането на техниката.

**Чл.5.** Конкретното уточняване на оперативните задачи ще бъде определяно ежедневно от упълномощено от ВЪЗЛОЖИТЕЛЯ лице.

**II. СРОК НА ДОГОВОРА**

**Чл.6.** Настоящият договор се сключва за срок до 31.12.2014г.

**Чл.7.** ВЪЗЛОЖИТЕЛЯТ има право при производствена необходимост да променя обемите работa, предмет на договора, като уведомява ИЗПЪЛНИТЕЛЯ за това.

**III. ОБЩИ ПОЛОЖЕНИЯ И ОТГОВОРНОСТИ**

**Чл.8.** Двете страни се задължават да спазват изискванията по техническа безопасност при съвместна работа на автосамосвали, булдозер и багер.

**Чл.9.** Ако по време на изпълнението на договора се причини повреда на транспортна, товарочна или друга техника, поради виновно поведение на страните или нейните работници отговорността се поема от виновната страна.

**Чл.10.** Двете страни се задължават при настъпване на повреди незабавно да съставят съвместен протокол относно вида на повредата и виновните лица. При необходимост се търси и намесата на компетентните органи.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.11.** ИЗПЪЛНИТЕЛЯТ се задължава да осигури изпълнението на договора с технически изправна товарочна техника, съгласно законоустановените изисквания.

**Чл.12.** ИЗПЪЛНИТЕЛЯТ се задължава да изпълнява всички изисквания на ВЪЗЛОЖИТЕЛЯ относно изпълнение на възложената услуга спазвайки техническите изисквания и техника на безопасност.

**Чл.13.** Да изпълнява качествено и в срок възложените работи.

**Чл.14.** Да изпълнява всички заповеди, записани в заповедната книга, след съгласуване с ВЪЗЛОЖИТЕЛЯ.

**Чл.15.** Да провежда ежедневен инструктаж на операторите на ползваната техника, съгласно действащите правилници и инструкции по техника на безопасност, охрана на труда и противопожарна охрана.

**Чл.16.** Да спазва всички нормативни документи, БДС и други действащи в Република България.

**Чл.17.** Ежедневно да докладва на Началник участъка на ВЪЗЛОЖИТЕЛЯ обема на извършената работа.

**Чл.18.** Ако ИЗПЪЛНИТЕЛЯТ е изпълнил част от работата и по-нататъшно изпълнение се окаже невъзможно поради причини, за които ИЗПЪЛНИТЕЛЯТ и ВЪЗЛОЖИТЕЛЯТ не отговарят, ИЗПЪЛНИТЕЛЯТ има право да получи възнаграждение в размер само на изработената част.

**Чл.19.** Да се издава два пъти в месеца данъчна фактура в 3 срок от отчитане на извършената работа.

**Чл.20.** ИЗПЪЛНИТЕЛЯТ приема изцяло отговорността за настъпилите промени при изпълнение на договора, както и за щетите, претърпени от водачите на МПС, от ВЪЗЛОЖИТЕЛЯ, негови работници и/или трети лица, в резултат на евентуално настъпили злополуки, претърпяни автоаварии и други.

**Чл.21**. Да спазва утвърдения работен режим, а при невъзможност 24 часа по-рано да уведоми ВЪЗЛОЖИТЕЛЯ за възникналия проблем.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.22.** ВЪЗЛОЖИТЕЛЯТ се задължавада изплати договореното възнаграждение по реда и условията на настоящия договор.

**Чл.23.** ВЪЗЛОЖИТЕЛЯТ има право във всеки момент от изпълнението да осъществява контрол на изпълнението относно качество, количество, стадии на изпълнение, технически параметри и други, без това да пречи на оперативната самостоятелност на ИЗПЪЛНИТЕЛЯ.

**Чл.24.** Да осигури техническо ръководство и оперативен контрол на работата.

**Чл.25.** Да провежда първоначален и периодичен инструктаж на операторите на ползваната техника, съгласно действащите правилници и инструкции по техника на безопасност, охрана на труда и противопожарна охрана.

**VI. ЦЕНИ И НАЧИН НА ПЛАЩАНЕ.**

**Чл.26.** Заплащането на извършената услуга: изкоп на минерален продукт, зачистване на канали и други допълнителни операции ще бъде съгласно договорена цена: -

- **60лв. /шестдесет лева/ за един моточас за колесен Багер CASE 688**

**- 80лв. /осемдесет лева/ за верижен багер ЕО 4525 А (кофа 1.5м3)**.

**Чл.27.** Цените по тарифата са без ДДС.

**Чл.28.** Извършената работа ще се установява на действително изкопани и натоварени обеми/т/ в моточасове.

**Чл.29.** ВЪЗЛОЖИТЕЛЯТ извършва по всяко време контрол върху количеството на изкопаните обеми земна маса **.**

**Чл.30.** Плащането се извършва от ВЪЗЛОЖИТЕЛЯ по банков път с платежно нареждане по банкови сметки на ИЗПЪЛНИТЕЛЯ.

**Чл.31.** Заплащането се извършва в срок до 5 работни дни след съставяне на протокол за изпълнените работи и редовно подадена фактура.

**VII. НЕУСТОЙКИ**

**Чл.32.** Всяка от страните по настоящия договор се освобождава от отговорност за неизпълнението му, причинено от непреодолима сила или непредотвратимо събитие по смисъла на чл.306 от ТЗ.Страната за която е настъпило форсмажорно обстоятелство е длъжна да уведоми насрещната страна в 48 часов срок от узнаването му.

**VIII. ПРЕКРАТЯВАНЕ И ИЗМЕНЯВАНЕ НА ДОГОВОРА**

**Чл.33.** Настоящият договор се прекратява**:**

- с изтичане срока на договора.

- по взаимно съгласие на страните.

- предсрочно – с 14 /четиринадесет/ дневно писмено предизвестие на всяка от страните , при неизпълнение на договорните задължения на другата страна.

**Чл.34.** В случай, че при прекратяване на договора при ИЗПЪЛНИТЕЛЯ е налично неизразходено гориво, предоставено при условията на този договор, наличното количество се връща от ИЗПЪЛНИТЕЛЯ на ВЪЗЛОЖИТЕЛЯ.

**Чл.35.** Настоящият договор може да бъде изменян само по взаимно писмено съгласие на страните.

**Чл.36.** При обективна невъзможност за изпълнение договорът се разваля по право.

**Чл.37.** Възникналите спорове по нерешени от договора въпроси ще се решават по споразумение, а когато това се окаже невъзможно – по реда на гражданското законодателство на Република България.

Настоящият договор се подписва в два еднообразни екземпляра, един за ИЗПЪЛНИТЕЛЯ и един за ВЪЗЛОЖИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**