**До всички клиенти на БДЖ Товарни превози ЕООД**

На база на описания по-долу подход БДЖ Товарни превози пристъпва към офериране на превозни цени за 2022 г. от 01.12.2021 г.

През 2021 г. сме свидетели на динамичната макро-икономическа ситуация в Европа, региона и в страната. Натрупаните в европейски мащаб диспропорции намират дългосрочно проявление и предизвикват рязко ускоряване на инфлационните процеси и на тези свързани с ценообразуването на основни суровини и услуги.

Конкретното отражение в жп транспорта на тези процеси доведе до изключително висока волатилност на цените на енергоизточниците и в частност на електрическата енергия, което от своя страна предизвика преминаване на търговията с електроенергия изцяло на цени по пазар „ден напред“ на Българска Независима Енергийна Борса (БНЕБ) и до невъзможност за прогнозиране на тези разходи от превозвачите.

С цел избягване на необходимостта от включване на висока рискова компонента в цените и максимално справедлив подход в отношенията с клиентите, БДЖ Товарни превози ЕООД предлага нов механизъм на ценообразуване през 2022 г., състоящ се в следното:

1. Досегашната единична цена – Евро/тон, Евро/влак, … - ще бъде разделена на 2 компонента – базова цена X и енергийна компонента Z;
2. Базовата цена „Х“ не включва единствено разходите за електрическа енергия. Включва всички видове инфраструктурни такси, свързани с ползването на електрическата енергия;

Не се променя през годината.

1. Енергийната компонента Z включва разходите за електроенергия закупувана на пазар „ден напред“ на БНЕБ (независим източник) и се определя както следва:
2. Z е постоянна за всяко тримесечие – съответно през календарната година има 4 стойности Zi – от Z1 (януари – март) до Z4 (октомври – декември).

Стойността на Zi+1 за всяко следващо тримесечие се определя на база на:

* Zi– цената за текущото тримесечие;
* среднопретеглената цена на електроенергията на пазар „ден напред“ на БНЕБ Рi за тримесечието изтичащо към момента на определяне на цената;
* Рi-1 - среднопретеглената цена на електроенергията на пазар „ден напред“ на БНЕБ за предходния период.

С цел възможност за прогнозиране на разходите Zi се определя един месец преди началото на тримесечието за което е валидна.

Пример:

Стартирайки от 02.12.2021 г. БДЖ ТП оферира цени за 2022 г., състоящи се за всяка релация от:

* Базова цена Х;
* Енергийна компонента Z1 изчислена на база среднопретеглената цена на електроенергията на пазар „ден напред“ на БНЕБ Р0 за месец ноември 2021 г. Цената е налична за изчисление на сайта на БНЕБ на 01.12.2021 г. за изтичащото тримесечие.
* Z1 е валидна за месеците 01-03.2022 г.
* В началото на м. март 2022 се изчислява среднопретеглената цена на електроенергията на пазар „ден напред“ на БНЕБ Р1 за тримесечието 12.2021 – 02.2022 г. и съответно енергийната компонента Z2=Z1\*P1/P0, валидна за тримесечието 04-06.2022 г.
* По същият начин Z3, Z4…

В този случай евентуална ежегодна корекция на базовата цена ще бъде необходима единствено при промяна на някои от компонентите, участващи във формиране на базовата цена и външен (от независим източник) за БДЖ ТП - инфраструктурни такси, инфлация, минимална работна заплата.