СПОРАЗУМЕНИЕ ЗА СЪЗДАВАНЕ НА ОБЕДИНЕНИЕ

ДЗЗД „ДТ КОМПОСТ 2024“

Днес, ………….. .2024 г., се сключи настоящото Споразумение между страните:

1. **Д Консей“ ООД**, с ЕИК 205350647, със седалище и адрес на управление в Република България, гр. София, п.к. 1220, р-н Надежда ж.к. Лев Толстой, бл. 63, вх. Г, ет. 1, ап. 38, представлявано от **Антонио Венциславов Петков** с ЕГН 9601186346, в качеството на Управител (наричано за краткост **Д Консей** ),

и

1. **"ТИБИЕЛ" ЕООД,** с ЕИК: 106588084, със седалище и адрес на управление в Република България, гр. Перник, п.к. 2300, ул. "Кракра" №70, представлявано от **Димитър Йорданов Иванов** с ЕГН …………, в качеството на Управител, (наричано за краткост по-долу **ТИБИЕЛ)**

**I. ЦЕЛ И ПРЕДМЕТ НА ДРУЖЕСТВОТО**

**Чл.1.** Водени от общ търговски интерес, насочен към постигането на общи икономически цели и съгласно условията на това Споразумение, Страните, Съдружниците (тук и по-нататък споменавани и като Участниците) образуват **Дружество по закона за задълженията и договорите (ДЗЗД)**, за да обединят своите усилия за целите на: Участие в „открита“ по вид процедура, обявена от **ОБЩИНА АСЕНОВГРАД** /Възложител/ и изпълнение на договора за възлагане на обществена поръчка, с предмет: **„Избор на оператор на компостираща инсталация и на инсталация за предварително третиране на смесени битови отпадъци, изградени на територията на Регионално сдружение за управление на отпадъците – Асеновград, включително разделно събиране на зелени и/или биоразградими отпадъци“ и „Системата за събиране на РСБрО““ , с Уникален номер на поръчката в Регистъра на обществените поръчки (РОП): 00022-2024-0044**

**Чл.2.** Страните се споразумяха Дружеството да носи следното наименование:

**ДРУЖЕСТВО ПО ЗЗД „ДТ КОМПОСТ 2024“**

**Чл.3.** Седалището на Дружеството по ЗЗД **„**ДТ КОМПОСТ 2024**“** е в: Република България, гр. София, п.к. 1220, р-н Надежда ж.к. Лев Толстой, бл. 63, вх. Г, ет. 1, ап. 38

**II. ОБЩИ УСЛОВИЯ**

**Чл.4.** Дружеството не е самостоятелно юридическо лице и осъществява своята дейност за постигане на целта по чл. 1 от името и за сметка на страните.

**Чл.5.** Участниците в Дружеството запазват своята юридическа, организационна и икономическа независимост.

**Чл.6.** Като неперсонифицирано дружество ДЗЗД-то ще извърши регистрация по общия ред.

**Чл.7.**Настоящото Споразумение влиза в сила след подписването му от членовете на Обединението и действа до реализиране на всички дейности, свързани с изпълнението на целта на настоящото споразумение, при определянето му за Изпълнител и подписване на Договор с Възложителя, включително и през гаранционния период, съгласно договора за обществена поръчка, и/или до изтичане на регламентираните в закона срокове за обжалване.

1. **УПРАВЛЕНИЕ НА ДРУЖЕСТВОТО**

**Чл.8.** Органи на управление на дружеството са: Комитет за Управление и Упълномощени представители (Управители).

**Чл.9.** Комитетът за управление за определяне стратегията на Дружеството по ЗЗД, взема решения във връзка с дейността на Дружеството, решава възникнали въпроси и спорове между участниците и контролира изпълнението на договорите и това Споразумение.

**Чл.10.** Комитетът за управление се състои от законните представители на юридическите лица - членове на дружеството.

**Чл.11.** Всеки съдружник в дружеството има един глас в Комитета. Всички решения на Комитета ще се взимат с обикновено мнозинство, съобразно дяловото разпределение между участниците в обединението.

**Чл.12.** Всеки участник, както и управителите на Дружеството могат да поискат свикване на Комитета за управление, когато прецени, че се налага обсъждането и приемането на решение по въпроси, свързани с дейността на Дружеството.

**Чл.13. (1)** Съдружниците в Дружеството избират и определят **Антонио Венциславов Петков** с ЕГН 9601186346, да представлява Дружеството във всички етапи от провеждане на процедурата, посочена в чл. 1, от подаване на оферта до избор на изпълнител, като попълва, подава, подписва и заверява (вкл. "Вярно с оригинала") всички документи, свързани с изготвянето и подаването на офертата за участие в процедурата, както и всички необходими документи, в т.ч. и ЕЕДОП на Дружеството, както и последващи такива при поискване от страна на Възложителя;

**(2)** Съдружниците в Дружеството избират и определят **Антонио Венциславов Петков** с ЕГН 9601186346, да подписва, подава и оттегля жалби пред Комисия за защита на конкуренцията (КЗК), Върховен административен съд (ВАС) и съдебните инстанции в Република България, в т.ч. с правото да обжалва процедурата за избор на изпълнител, както и да извършва всякакви съдопроизводствени действия от името и за сметка на Дружеството, включително и с право да извършва такива съдебни и/или извънсъдебни действия, които представляват разпореждане с предмета на делото, както и с правото да преупълномощава с горните права юрисконсулти или адвокати.

**Чл. 14. (1)** При евентуално определяне на Дружеството за Изпълнител по обществената поръчка, предмет на това Споразумение, по общо съгласие на Съдружниците, Дружеството ще се представлява от управителя:

* **Антонио Венциславов Петков, с ЕГН: 9601186346**,

**Управител на „Д Консей“ ООД**

който представлява Дружеството относно изпълнението договора за обществена поръчка, предмет на настоящото Споразумение, наричан по долу – Управител /Упълномощен представител/. Правата и задълженията са записани в текстовете по-долу.

**(2)** Управителят подписва договора с Възложителя, задължава, получава указания за и от името на всеки член на дружеството, води преговори, сключва договори, поема задължения, води кореспонденция от името на дружеството, организира изпълнението на този договор и свързаната с него счетоводна отчетност, извършва всички правни и фактически действия, свързани с изпълнението на това споразумение.

**Чл.15.** Управителят представлява Дружеството пред трети физически и юридически лица в страната и чужбина, митнически, данъчни и други държавни органи и институции, в т.ч. с правото да обжалва действия/бездействия след подписването на Договора с Възложителя, както и да извършва всякакви съдопроизводствени действия и да преупълномощават с горните права юрисконсулти или адвокати.

**Чл.16.** Сключването на Договор с Възложител в случай, че поръчка по ЗОП бъде спечелена ще бъде извършено от името и за сметка на Дружеството от управителя по чл. 14 от това споразумение.

**IV. ПОДГОТОВКА И ПОДАВАНЕ НА ОФЕРТА**

**Чл.17. (1)** Всеки участник ще поеме разходите, свързани с подготовката и подаването на офертата за своя сметка, освен ако не се договорят писмено за друго, в допълнително споразумение към настоящото споразумение.

**(2)** Всеки участник ще бъде отговорен пред Дружеството за покриване на всички изисквания на обществената поръчка - технически, юридически и други изисквания. Участниците съвместно ще извършват подготовката на офертата.

**Чл.18.** ВсекиУчастник ще запазва всяка информация, предоставена от Възложителя или от другите Участници като поверителна и няма да се възползва по никакъв начин, включително пред представители на медии и други средства за масово осведомяване, без предварителното писмено съгласие на другите участници в Обединението. Тази клауза е в сила без ограничение във времето и ще остане в сила, независимо от прекратяването на това споразумение.

**Чл.19.** За нуждите на настоящия договор и с оглед осъщественото от страните обединение, страните декларират, че притежаваните от тях като самостоятелни физически и юридически лица лицензи, стандарти, сертификати, удостоверения, и други технически регистрации, ще бъдат ползвани и могат да служат в полза на обединението, с оглед обезпечаване изпълнението на неговия предмет, в унисон и с поставените от Възложителя изисквания в документацията за обществената поръчка, съгласно разпределението на дейностите.

**Чл.20.** Офертата ще бъде подадена след одобрение от участниците в обединението.

**V. ИМУЩЕСТВО, ДЯЛОВЕ И ДЕЙНОСТИ**

Разпределение на дяловете и дейностите при изпълнение на обществена поръчка:

* **„Д Консей“ ООД – 95 %**
* **включва дейностите по извършване на:**
* Подаване на оферта по откритата процедура, обявена от Община Асеновград за възлагане на обществена поръчка, с предмет: „Избор на оператор на компостираща инсталация и на инсталация за предварително третиране на смесени битови отпадъци, изградени на територията на Регионално сдружение за управление на отпадъците – Асеновград, включително разделно събиране на зелени и/или биоразградими отпадъци“ и „Системата за събиране на РСБрО“““, с Уникален номер на поръчката в Регистъра на обществените поръчки (РОП): 00022-2024-0044.
* Всички дейности по стопанисване и експлоатация на регионалното депо за неопасни, инертни и опасни отпадъци съгласно техническата спецификация на поръчката, в това число:

1. Приемане и предварително третиране на смесени битови отпадъци, събрани при източника, в инсталация за предварително третиране за смесените битови отпадъци;

2. Събиране (обслужване) от съдовете при източника (точки/обекти) на разделно събраните зелени/биоразградими отпадъци от територията на Общините Асеновград, Първомай, Садово, Куклен и Лъки и транспортирането им до инсталацията за компостиране;

3. Приемане и предварително третиране на зелени/биоразградими отпадъци, събрани при източника, в инсталация за компостиране;

4. Компостиране на зелени/биоразградими отпадъци;

5. Административно управление, експлоатация и поддръжка на материалната база на инсталацията, техниката и съоръженията.

6. Охрана и охранителна дейност.

7. Въвеждане на системата за разделно събиране на биоразградими отпадъци.

8. Всички съпътстващи, технологично необходими, но неизброени в техническата спецификация изрично от Възложителя ангажименти, осигуряващи нормалното функциониране и експлоатация на инсталациите и стопанисване с грижата на добрия стопанин на материалната база.

* **"ТИБИЕЛ" ЕООД“ ЕООД – 5 %**
* **включва дейностите по изпълнение на:**
* Цялостното администриране на изпълнението на Договора;

**Чл.21.** В случай, че Дружеството бъде избрано за изпълнител по горецитираната обществена поръчка, партньорите се задължават да извършат регистрация на Обединението в Национална агенция за приходите.

**Чл.22. (1)** Печалбите и загубите от дейността на дружеството се разпределят между съдружници съобразно с техните дялове.

**(2)** По решение на съдружниците може да се определи и друго конкретно съотношение при разпределяне на печалбите, доколкото за реализирането на определени приходи някой от съдружниците има изключителен принос. Решението се взима с обикновено мнозинство, съобразно дяловото разпределение между участниците в обединението.

**VI. ГАРАНЦИИ**

**Чл.23.** Необходимите банкови и/или парични гаранции и/или застраховки за изпълнение на договора за обществената поръчка по чл. 1 от настоящото споразумение и/или гаранцията за авансово плащане (ако има такава) (и всякакви други гаранции, които Възложителят може да поиска), като процент от общата стойност на договора, който ще бъде сключен с Възложителя, се представят поотделно от Страните, пропорционално на тяхното процентно участие, от името на Дружеството.

**Чл.24.** Разходите за откриване и поддържане на гаранцията за изпълнение на поръчката и гаранцията за авансово плащане (ако има такава) се представят поотделно от Страните, пропорционално на тяхното процентно участие, от името на Дружеството.

**VII. ПРАВА И ЗАДЪЛЖЕНИЯ НА УЧАСТНИЦИТЕ**

**Чл.25. (1)** Всеки Участник има правото и задължението да участва в изпълнението на предмета на поръчката.

**(2)** Страните в Обединението по безусловен начин удостоверяват, че всички членове на обединението са отговорни солидарно - заедно и поотделно за изпълнението на Договора, включително по отношение на плащанията.

**(3)** Всеки от участниците носи отговорност пред обединението и другите страни - съдружници за изпълнението на поетите от него задължения, произтичащи от предмета и целта на обединението, в този смисъл и за вредите, които е причинил и които се дължат на причини, за които той отговаря, в т. ч действия/бездействия, се поемат изцяло от него и за негова сметка.

**(4)** В случай на гаранционни задължения на Дружеството при договор с Възложителя, както и в хипотезата на ал. 3, всеки участник ще бъде изцяло и самостоятелно отговорен пред другите съдружници в рамките на обхвата на работите, които изпълнява, като изцяло обезщетява другите страни - съдружници за всякакви щети/вреди, причинени от негово действие или бездействие. До окончателното обезщетяване на Дружеството, респ. другите страни - съдружници, участникът не може да поиска прекратяване на Дружеството или спиране на неговото участие в него.

**(5)** Ако някоя от Страните е понесла или страда от каквито и да било загуби, то тогава Страната, която е отговорна в съответствие с ал. 4, се задължава в срок от 7 (седем) работни дни след получаването на уведомление от другата Страна да ѝ заплати сумата, равна на стойността на всички такива загуби.

**(6)** Всички членове на обединението са задължени да останат в него за целия период на изпълнение на Договора.

**(7)** Не се допускат промени в състава на обединението след подаването на оферта и за целия период на действие на Договора.

**Чл.26. (1)** Всеки Участник има пряко задължение по изпълнение на поръчката и участва в изпълнението на Договора с Възложителя в съответствие с поетите от него ангажименти съгласно Раздел V от настоящото Споразумение.

**(2)** Всеки от участниците има задължението да информира другите за всяка информация получена от Възложителя или други трети страни, писмено или устно, във връзка с процедурата и предмета на поръчката, както и да осигури на другите копия от всеки получен документ.

**(3)** Участниците, освен в посочените в това Споразумение, нямат право да договарят или поемат каквото и да е задължение от името на друг, без предварително писмено съгласие на другите съдружници.

**(4)** Никой по време на срока на Споразумението за дружество по ЗЗД няма право пряко или косвено да поема какъвто и да е ангажимент или да влиза в каквото и да е сдружение с друга страна или с Възложителя за или по отношение на участието в процедурата или изпълнението на Договора, нито сам или в сътрудничество с трета страна, без писменото съгласие на другите съдружници, освен ако в настоящото Споразумение не е уговорено друго.

**(5)** Никой няма право да продава, възлага или по някой друг начин да прехвърля своите права или част от тях по това споразумение за създаване на обединение след подаването на оферта и за целия период на действие на Договора, а преди подаване на офертата, без да е получил предварително писменото съгласие на другите съдружници.

**(6)** Всеки участник поема задължението да не разкрива, на която и да е трета страна, каквато и да е информация, или документ, във връзка с участието в обществена поръчка или договор, с изключение на информацията, която вече е или ще бъде открита за обществеността, без предварителното съгласие на другите участници, както и да пази такава информация и документи строго секретни по време на периода на участието в обществената поръчка и изпълнението на Договора, както и след приключването им. Същото се отнася и до използването на каквато и да е информация, данни и документи, освен ако е предвидено или произтича от изпълнението на Споразумението за Дружество по ЗЗД и сключения Договор за обществена поръчка.

**Чл.27.** Всеки участник в Дружеството има правото: да участва в дейностите и управлението на Дружеството, да бъде информиран, да участва в контрола на дейността на Дружеството и да изисква информация от другите участници по всички възникнали въпроси.

**VІІІ. РАЗХОДИ И ФИНАНСИРАНЕ**

**Чл.28.(1).** Всички разходи възникнали при всеки от съдружниците за подготовката и участието в Процедурата се поемат от самия него.

**(2).** Необходимите банкови и/или парични гаранции и/или застраховки за изпълнение на договора за обществената поръчка по чл. 1 от настоящото споразумение, както и евентуално извън изрично изисканите в документацията застраховки, се представят от съдружниците, както следва:

т.1. по отношение на разпределянето на разходите за откриване и поддържане на гаранцията за изпълнение на поръчката и гаранцията за авансово плащане (ако има такава) – пропорционално на тяхното процентно участие, от името на Дружеството;

т.2. по отношение на всички останали разходи – с Решение на Комитета;

**Чл.29**. **(1).** Всеки съдружник участва в разпределението на финансовите резултати (печалби и загуби) от изпълнението на договора за поръчката в процентното съотношение на дяловете, посочени в настоящия договор.

**(2).** В съответствие с обявените условия на процедурата за избор на изпълнител, съдружниците носят отговорност пред Възложителя до размера на процентното съотношение на дяловете, посочени в настоящия договор, относно участието си в процедурата по възлагане и за задълженията по договора за изпълнението и за срока, за който е създадено обединението.

**ІX. ПЛАЩАНИЯ ОТ ВЪЗЛОЖИТЕЛЯ. ВОДЕЩ ПАРТНЬОР**

А. Обща сметка

**Чл.30.(1).** За целите на изпълнение на договора за възлагане на обществената поръчка по чл.1, и постигнатото съгласие между съдружниците, представляващият Обединението:

* **Антонио Венциславов Петков с ЕГН 9601186346,**

**Управител на „Д Консей“ ООД**

се задължава да открие специална обща сметка за извършване на плащанията по финансирането и изпълнението на договора и разплащане със съдружниците, която да действа с неговия подпис.

**(2).** Общата сметка ще се финансира от плащанията на Възложителя, като отговорни за плащанията от обединението към съдружниците ще бъдат лицата, посочени по ал.1.

**(3).** Същите ще нареждат и/или подписват платежните документи за всички транзакции през сметката на Обединението, ще осъществяват електронно банкиране и ще извършват всички останали счетоводни операции, необходими за финансовото му обслужване за срока на изпълнение на договора по ЗОП и срока на това споразумение, в зависимост от това, което от двете настъпи по-рано.

**(4).** Правата по ал.3 могат да бъдат възложени на трето лице при изрично писмено упълномощаване от страна на лицата по ал. 1 с нотариална заверка на подписите им.

**(5).** Разпределянето на сумите, изплатени от Възложителя, се извършва в 3 (три) - дневен срок от получаване на средствата по сметката на обединението, като размера на дължимите вноски към съдружниците се определя въз основа на изпълненото съобразно размера на дяловете по този договор.

**(6).** В хода на изпълнение на договора по ЗОП и ако е настъпила промяна в обхвата на задачите, които са възложени на съдружниците, е възможно някои от съдружниците да получат по-голям размер на плащанията, съобразно обема на допълнително възложеното им, с цел недопускане на неизпълнение.

**Чл.31.**Водещият партньор на Дружеството при подписване и изпълнение на договора за изпълнение на обществената поръчка ще бъде **„Д Консей“ ООД,** чрез законния си представител или упълномощено от него лице.

Водещият партньор на Обединението има следните права и задължения:

**1.** да предоставя на другия съдружник необходимата помощ и съдействие от всякакво естество при подготовката на офертата и/или във връзка с поетите от него задължения по изпълнение на възложения договор;

**2.** да организира и контролира цялостното изпълнение на Договора с Възложителя;

**3.**да съдейства активно за разрешаване на евентуално възникнали спорове между съдружниците, при отчитане интересите на всеки от тях.

**Х. ДАНЪЦИ**

**Чл.32.(1).** Съдружниците в рамките на своята работа изпълняват собствените си финансови и данъчни задължения.

**(2).** Съдружниците водят самостоятелно счетоводство на обединението, съобразно разпоредбите на Закона за счетоводството, като могат да го възложат на счетоводител по своя преценка.

**(3).** В случаите по ал. 2, предл. второ, обединението сключва договор със счетоводител, за сметка на обединението.

**(4).**Отчетът за приходите и разходите и балансът се приемат от Комитета с протокол, подписан от съдружниците.

**ХI. ВАЛИДНОСТ НА СПОРАЗУМЕНИЕТО**

**Чл.33**.(1) Това Споразумение влиза в сила от датата на подписването му от участниците.

**(2)** Участието на участник в Дружеството ще бъде прекратено: при ликвидация на участника, при обявяване на банкрут от участника, в които случаи се отправя тримесечно предизвестие до другия участник.

**(3)** Функциите и задълженията на участника изпаднал в евентуална ликвидация по действащ договор се прехвърлят в пълен размер на другите участници в сдружението съобразно дяловете им до приключване на сключения договор.

**Чл.34.** Действието на това Споразумение ще продължи до настъпване на някое от следните събития:

**а/** Процедурата е прекратена с влязло в законна сила решение на Възложителя на някое от законовите основания по ЗОП;

**б/** Възложителят не е определил Обединението за изпълнител на поръчката, с влязло в законна сила решение по ЗОП;

**в/** Изтичане срока на валидност на офертата за участие в Процедурата, освен ако Съдружниците не са се договорили писмено за продължаване валидността на Споразумението за Обединение или в случай на обжалване по съдебен ред - до приключване на производството пред всички съдебни инстанции;

**г/** Окончателно приемане на изпълнените работи по предмета на договора, с подписване на приемо-предавателен протокол без забележки.

**XII. ПРЕХОДНИ И ЗАКЛЮЧИТЕЛНИ РАЗПОРЕДБИ**

**Чл.35.** Всички спорове, които възникнат във връзка с тълкуването и изпълнението на това Споразумение се обсъждат и решават добронамерено, чрез директни преговори между страните. В случай, че не се постигне съгласие, възникналият спор се отнася за решава от компетентния съд в Република България.

**Чл. 36.** За всички неуредени в този договор въпроси се прилагат разпоредбите на Закона за задълженията и договорите и гражданското законодателство на Република България.

**Чл. 37.** Всички изменения и допълнения на настоящия договор се извършват в писмена форма и с съгласие на съдружниците.

Настоящото споразумение е неразделна част от офертата на Обединението и се състави и подписа електронно от всички законни представители на съдружниците в него.

В случай, че настоящото споразумение се подписва от страните по различно време, то споразумението влиза в сила с полагането на последния подпис.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подписано за и от името на Подписано за и от името на

**„Д Консей“ ООД „ТИБИЕЛ“ ЕООД**

**(Антонио Венциславов Петков) (Димитър Йорданов Иванов)**